CELEX: 32022R0200
Language: et
Date: 2021-12-02 00:00:00
Title: Komisjoni delegeeritud määrus (EL) 2022/200, 2. detsember 2021, millega muudetakse Euroopa Parlamendi ja nõukogu määrust (EL) 2019/1241 seoses võrgusilma suuruse ja teatavate piimtraalide maksimaalse pikkuse suhtes Põhjamerel kohaldatavate tehniliste meetmetega

15.2.2022   
               
               
                  ET
               
               
                  Euroopa Liidu Teataja
               
               
                  L 33/4
               
            
         KOMISJONI DELEGEERITUD MÄÄRUS (EL) 2022/200,
         2. detsember 2021,
         millega muudetakse Euroopa Parlamendi ja nõukogu määrust (EL) 2019/1241 seoses võrgusilma suuruse ja teatavate piimtraalide maksimaalse pikkuse suhtes Põhjamerel kohaldatavate tehniliste meetmetega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 20. juuni 2019. aasta määrust (EL) 2019/1241, mis käsitleb kalavarude ja mereökosüsteemide kaitsmist tehniliste meetmete abil ning millega muudetakse nõukogu määrusi (EÜ) nr 1967/2006, (EÜ) nr 1224/2009 ning Euroopa Parlamendi ja nõukogu määrusi (EL) nr 1380/2013, (EL) 2016/1139, (EL) 2018/973, (EL) 2019/472 ja (EL) 2019/1022 ning tunnistatakse kehtetuks nõukogu määrused (EÜ) nr 894/97, (EÜ) nr 850/98, (EÜ) nr 2549/2000, (EÜ) nr 254/2002, (EÜ) nr 812/2004 ja (EÜ) nr 2187/2005 (1), eriti selle artikli 15 lõiget 2,
         ning arvestades järgmist:
         
                     (1)
                  
                  
                     Määruse (EL) 2019/1241 V lisas on sätestatud Põhjamere piirkondades kohaldatavad tehnilised meetmed.
                  
               
                     (2)
                  
                  
                     Belgial, Taanil, Saksamaal, Prantsusmaal, Madalmaadel ja Rootsil (Scheveningeni töörühm) on otsene huvi Põhjamere kalavarude majandamiseks. 7. mail ja 21. juunil 2021 esitas Scheveningeni töörühm kooskõlas Euroopa Parlamendi ja nõukogu määruse (EL) nr 1380/2013 (2) artikli 18 lõikega 1 ja määruse (EL) 2019/1241 artikli 15 lõikega 3 komisjonile ühised soovitused, millega tehakse ettepanek võtta vastu delegeeritud õigusakt määruse (EL) 2019/1241 V lisa sätete muutmiseks. Scheveningeni töörühm saatis mõlemad ühised soovitused pelaagiliste varude nõuandekomisjoni ja Põhjamere nõuandekomisjoni konsulteerimiseks.
                  
               
                     (3)
                  
                  
                     7. mail esitatud ühises soovituses tehti ettepanek muuta määruse (EL) 2019/1241 V lisa B osa, et kohaldada 90 mm suurust võrgusilma käsitlevat erandit Skagerrakis üksnes traallaudadega põhjatraalide suhtes; praegu kohaldatakse seal sellist võrgusilma suurust kõikide veetavate püüniste suhtes, sh piimtraalid ja noodad. Soovituses tehti ka ettepanek kohaldada 90 mm suuruse võrgusilma kasutamist puudutavat erandit Kattegatis üksnes traallaudadega põhjatraalide või nootade suhtes.
                  
               
                     (4)
                  
                  
                     STECF analüüsis liikmesriikide esitatud tõendeid ja jõudis järeldusele, (3) et muudatusettepanek täidab oma peamist eesmärki kõrvaldada kehtivatest eeskirjadest ebaselgus ja kinnitab, et nootasid või piimtraale kasutavad laevad ei saa Skagerrakis 90 mm võrgusilma kasutada. Muudatusettepanek aitab noorkalu paremini kaitsta, kuna 90 mm suuruse võrgusilma kasutamist puudutavat erandit ei tohi enam Skagerrakis piimtraalide ja nootade ning Kattegatis piimtraalide puhul kasutada. Seepärast on ühine soovitus kooskõlas määruse (EL) 2019/1241 eesmärkide ja sihtidega vähendada kalavarude kaitseks kehtestatud alammõõdust väiksemate mereliikide püüki nii palju kui võimalik. Kavandatud meetmed tuleks seepärast lisada määrusesse (EL) 2019/1241.
                  
               
                     (5)
                  
                  
                     21. juunil 2021 esitatud ühises soovituses tehti ettepanek kehtestada piimtraalide maksimaalseks kogupikkuseks 24 meetrit, säilitades samal ajal teatavates geograafilistes piirkondades määrusega (EL) 2019/1241 piimtraalidele kehtestatud rangemad piirangud.
                  
               
                     (6)
                  
                  
                     STECF analüüsis liikmesriikide esitatud tõendeid ja jõudis järeldusele, (4) et kui 24-meetrise kogupikkuse nõuet ei kehtestata, on kaluritel võimalik suurendada traali pikkust ja sellest tulenevalt mõju merepõhjale ning häirida merepõhjaorganismide elupaika. Seega toetas STECF määruse (EL) 2019/1241 sätete muutmist nii, et poomi maksimaalne pikkus või poomide kogupikkus ei ületa 24 meetrit. STECFi järelduse kohaselt ennetatakse selle muudatusega negatiivse mõju suurenemist mereelupaikadele ja keskkonnale kooskõlas määruse (EL) 2019/1241 eesmärkidega. Seega tagatakse kaitsetase, mis on vähemasti samaväärne praegu kehtiva tasemega. Kavandatud meetmed tuleks seepärast lisada määrusesse (EL) 2019/1241.
                  
               
                     (7)
                  
                  
                     Võttes arvesse, et mõlemas ühises soovituses tehakse ettepanek muuta määruse (EL) 2019/1241 V lisa, sätestatakse käesolevas delegeeritud määruses kõik Scheveningeni töörühma soovitatud meetmed.
                  
               
                     (8)
                  
                  
                     Käesolevas määruses esitatud liidu vetele kohaldatavate meetmete eesmärk on saavutada ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu artikli 494 lõigetes 1 ja 2 sätestatud eesmärgid, ja pidada silmas kõnealuse lepingu artikli 494 lõikes 3 osutatud põhimõtteid. Need ei piira Suurbritannia ja Põhja-Iiri Ühendkuningriigi vete suhtes kohaldatavate mis tahes meetmete rakendamist.
                  
               
                     (9)
                  
                  
                     Kuna käesoleva määrusega ettenähtud meetmed mõjutavad otseselt liidu laevade kalapüügihooaja kavandamist ja seonduvat majandustegevust, peaks käesolev määrus jõustuma kohe pärast selle avaldamist,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) 2019/1241 muudetakse vastavalt käesoleva määruse lisale.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. detsember 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 198, 25.7.2019, lk 105.
         
            (2)  Euroopa Parlamendi ja nõukogu 11. detsembri 2013. aasta määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).
         
            (3)  STECF-21-05, lk 25.
         
            (4)  STECF PLEN-21-02, lk 59–62.
      
      
         
            LISA
            Määruse (EL) 2019/1241 V lisa B osa muudetakse järgmiselt:
            
                        1)
                     
                     
                        Punkti 1 pealkiri asendatakse järgmisega:
                        
                                    „1.
                                 
                                 
                                    Veetavate püüniste võrgusilma standardsuurus (*1)
                                    
                                 
                              
                           (*1)  Piimtraalidega püügil ei tohi poomi maksimaalne pikkus või poomide kogupikkus olla suurem kui 24 m. Poomi pikkust mõõdetakse selle ühest äärmisest punktist teiseni, kaasa arvatud kõik poomitarindid. See ei piira Põhjamere teatud piirkondades konkreetsemate meetmete kehtestamist.“"
                        
                     
                  
                        2)
                     
                     
                        Punkt 1.1 asendatakse järgmisega:
                        
                                    „1.1.
                                 
                                 
                                    Ilma et see piiraks lossimiskohustuse rakendamist, kasutavad laevad Skagerrakis traallaudadega põhjatraaliga püügil vähemalt 120 mm või vähemalt 90 mm suurust võrgusilma või Kattegatis traallaudadega põhjatraaliga või noodapüügil vähemalt 90 mm võrgusilma (*2)
                                        (*3).
                                 
                              
                           (*2)  Skagerraki ja Kattegati alarajoonides võib püüda traallaudadega põhjatraaliga, mille võrgusilma suurus on väiksem kui 120 mm, kui paigaldatakse rombikujuliste võrgusilmadega ülemine paneel, mille võrgusilma suurus on vähemalt 270 mm või ruudukujuliste silmadega ülemine paneel, mille võrgusilma suurus on vähemalt 140 mm. Alternatiivina võib Kattegati alarajoonis ajavahemikul 1. oktoober kuni 31. detsember kasutada ruudukujuliste silmadega paneeli, mille võrgusilma suurus on vähemalt 120 mm."
                        
                        
                           (*3)  Kattegati alarajoonis võib püüda noodaga, mille võrgusilma suurus on väiksem kui 120 mm, kui paigaldatakse rombikujuliste silmadega ülemine paneel, mille võrgusilma suurus on vähemalt 270 mm või ruudukujuliste silmadega ülemine paneel, mille võrgusilma suurus on vähemalt 140 mm. Alternatiivina võib ajavahemikul 1. august kuni 31. oktoober kasutada ruudukujuliste silmadega paneeli, mille võrgusilma suurus on vähemalt 120 mm.“"
                        
                     
                  
               (*1)  Piimtraalidega püügil ei tohi poomi maksimaalne pikkus või poomide kogupikkus olla suurem kui 24 m. Poomi pikkust mõõdetakse selle ühest äärmisest punktist teiseni, kaasa arvatud kõik poomitarindid. See ei piira Põhjamere teatud piirkondades konkreetsemate meetmete kehtestamist.“
            
               (*2)  Skagerraki ja Kattegati alarajoonides võib püüda traallaudadega põhjatraaliga, mille võrgusilma suurus on väiksem kui 120 mm, kui paigaldatakse rombikujuliste võrgusilmadega ülemine paneel, mille võrgusilma suurus on vähemalt 270 mm või ruudukujuliste silmadega ülemine paneel, mille võrgusilma suurus on vähemalt 140 mm. Alternatiivina võib Kattegati alarajoonis ajavahemikul 1. oktoober kuni 31. detsember kasutada ruudukujuliste silmadega paneeli, mille võrgusilma suurus on vähemalt 120 mm.
            
               (*3)  Kattegati alarajoonis võib püüda noodaga, mille võrgusilma suurus on väiksem kui 120 mm, kui paigaldatakse rombikujuliste silmadega ülemine paneel, mille võrgusilma suurus on vähemalt 270 mm või ruudukujuliste silmadega ülemine paneel, mille võrgusilma suurus on vähemalt 140 mm. Alternatiivina võib ajavahemikul 1. august kuni 31. oktoober kasutada ruudukujuliste silmadega paneeli, mille võrgusilma suurus on vähemalt 120 mm.““